ഹൈടെക് കോപ്പിയടി..! ബ്ലൂടൂത്ത് ചെരുപ്പിട്ട് പരീക്ഷ എഴുതാന് ശ്രമം അഞ്ചു പേര് പിടിയില് ജയ്പുര്: ബ്ലൂടൂത്ത് ഉപകരണങ്ങള് ഘടിപ്പിച്ച ചെരുപ്പുമായി പരീക്ഷയില് കോപ്പിയടിക്കാന് ശ്രമിച്ച അഞ്ചു പേര് രാജസ്ഥാനില് പിടിയില്. സര്ക്കാര് സ്കൂളിലേക്ക് അധ്യാപകരെ തെരഞ്ഞെടുക്കുന്നതിനുള്ള പരീക്ഷയിലാണ് ഹൈടെക്ക് കോപ്പിയടി പിടികൂടിയത്. ചെരുപ്പുകള്ക്കിടയില് ബ്ലൂടൂത്ത് ഘടിപ്പിച്ചാണ് കോപ്പിയടിക്കാന് ശ്രമിച്ചത്. പിടിയിലായവരില് മൂന്നു പേര് പരീക്ഷ എഴുതാന് എത്തിയവരും മറ്റു രണ്ടു പേര് പരീക്ഷയില് കൃത്രിമം കാണിക്കുന്നതിന് സഹായിക്കാന് എത്തിയവരുമാണെന്ന് പോലീസ് പറഞ്ഞു. ചെരുപ്പിന്റെ ഉള്ളില് ഒരു മുഴുവന് ഫോണും ഒരു ബ്ലൂടൂത്ത് ഉപകരണവും ഉണ്ടായിരുന്നു. പരീക്ഷാര്ഥിയുടെ ചെവിയിലും ഒരുപകരണം ഉണ്ടായിരുന്നുവെന്നും പോലീസ് പറഞ്ഞു. അട്ടിമറി സാധ്യതകള് മുന്നില്കണ്ട് പരീക്ഷ നടക്കുന്ന പ്രദേശത്ത് സര്ക്കാര് ഇന്റര്നെറ്റ് സേവനം നിര്ത്തലാക്കിയിരുന്നു.